ઇન્કમટેક્સ વિભાગે એવું પણ જણાવ્યું છે કે કાળાં નાણાંની જાહેરાત નહીં કરનાર ડિફોલ્ટર્સના નામ બીજી કેન્દ્રીય તપાસ એજન્સીઓને પણ આપવામાં આવશે અને આવા લોકો પર ૧૩૭ ટકા સુધી ટેક્સ કે પેનલ્ટી ફટકારવામાં આવશે. ઇન્કમટેક્સના એક વરિષ્ઠ અધિકારીએ જણાવ્યું હતું કે કાળું નાણું જાહેર કરવાની અને ઇન્કમટેક્સની કાર્યવાહીથી બચવાની આ છેલ્લી તક છે. સ્કીમ બંધ થયા બાદ અઘોષિત રકમ બેન્ક ખાતામાં જમા કરાવનાર લોકો સામે કડકમાં કડક કાર્યવાહી હાથ ધરવામાં આવશે.